b'\n_START_ARTICLE_\nPy\xc3\xb6tik\xc3\xb6n luostari\n_START_PARAGRAPH_\nPy\xc3\xb6tik\xc3\xb6n luostari oli Juuan Vuokon kyl\xc3\xa4ss\xc3\xa4 Pielisen l\xc3\xa4nsirannalla Vihtasuon Kojonniemess\xc3\xa4 vuosina 1847\xe2\x80\x931890 toiminut ortodoksinen vanhauskoisten luostari. Luostarin rahoitti vanhauskoisiin kuulunut moskovalainen kauppias, ja siin\xc3\xa4 asui enimmill\xc3\xa4\xc3\xa4n noin 30 erakkomunkkia. Munkit olivat tulleet Suomen puolelle Vienasta ja Aunuksesta uskonnollista vainoa pakoon._NEWLINE_Luostarista on j\xc3\xa4ljell\xc3\xa4 kiviaidalla aidattu kalmisto, jossa sijaitsee Nurmeksen ortodoksisen seurakunnan vuonna 1977 rakentama tsasouna. Kalmistossa on kolme restauroitua taitekattoista hirsikehikkohautaa ja kolme alkuper\xc3\xa4isess\xc3\xa4 olevaa hautaa. Varsinainen luostarirakennus lienee sijainnut nykyisen Py\xc3\xb6tik\xc3\xb6n talon paikalla.'